钦定古今图书集成/明伦汇编/家范典/第064卷 > 《和危山臞寄弟》前人
## 钦定古今图书集成/明伦汇编/家范典/第064卷 > 《和危山臞寄弟》前人

“故园兄弟总相思，久客怀归屡失期。司马却惭题柱
早，东方翻恨上书迟。都门树暗愁中见，乡国花繁别
后知。”昨日南桥访春水，望云回首独多时。

天涯骨肉久离居，京国风尘鬓欲疏。娱日强倾开岁
酒，忆家频看隔年书。路通一水花开里，门掩千峰木
秀初。便拟邀君此时发，归舟同食楚江鱼。